cyanic-selkie/wikianc huggingface dataset:
ডেভ গিলবার্ট
অবসর
ক্রিকেট খেলা থেকে অবসর গ্রহণের পর প্রশাসনিক পর্যায়েও দক্ষতার বহিঃপ্রকাশ ঘটান। সারে, সাসেক্স ও নিউ সাউথ ওয়েলস দলের প্রশাসনে ভূমিকা রাখেন। পরবর্তীকালে সাসেক্সের সফলতম কোচ ও ক্রিকেট ব্যবস্থাপকের ভূমিকায় অবতীর্ণ হয়েছিলেন।
১৯৯৫ সালে সারে দলের ক্রিকেট ব্যবস্থাপক হিসেবে মনোনীত হন। ১৯৯৭ সালে সাসেক্সের সাধারণ ব্যবস্থাপকের দায়িত্ব পালন করেন। এরপর প্রধান নির্বাহী হন। ২০০১ সালে অস্ট্রেলিয়ায় প্রত্যাবর্তন করে একই দায়িত্ব নিয়ে নিউ সাউথ ওয়েলসে অবস্থান করেন। ১৪ জানুয়ারি, ২০১৩ তারিখে পদত্যাগের পূর্ব-পর্যন্ত নিউ সাউথ ওয়েলসের সিইও ছিলেন।
ব্রেন্ডন আইচ
ব্রেন্ডন আইচ (Brendan Eich) (জন্ম: ১৯৬১) একজন মার্কিন প্রজুক্তিবিদ ও কম্পিউটার প্রোগ্রামার। আইচ জাভাস্ক্রিপ্ট নামক স্ক্রিপ্টিং ল্যাঙ্গুয়েজের জনক হিসেবে সুপরিচিত। ব্রেন্ডন মজিলা কর্পোরেশনের প্রধান নির্বাহী কর্মকর্তা (সিইও) হিসেবে কর্মরত থেকে ৩ এপ্রিল সিইও এবং মজিলা ফাউন্ডেশন পরিচালনা পর্ষদ থেকে পদত্যাগ করেন।
শিক্ষা ও কর্মজীবন
আইচ তার কর্মজীবন শুরু করেন সিলিকন গ্রাফিক্সের মাধ্যমে। সিলিকন গ্রাফিক্সে একাদিক্রমে ৭ বছর অপারেটিং সিস্টেম ও নেটওয়ার্ক কোড নিয়ে কাজ করেন। সিলিকন গ্রাফিক্সের ছাড়ার পর ব্রেন্ডান মাইক্রোইউনিটি সিস্টেমস ইঞ্জিনিয়ারিং ইঙ্ক ৫ বছর কাজ করেন। মাইক্রোইউনিটিতে তিনি ডিজিটাল সিগন্যাল প্রসেসিং ও মাইক্রো কার্নেল নিয়ে কাজ করেন। এছাড়াও ব্রেন্ডান প্রথম মিপস (মাইক্রোপ্রসেসর উইদাউট ইন্টারলকড পাইপলাইন স্টেজেস) আর ৪০০০ নিয়ে কাজ করেন।
নেটস্কেপ ও জাভাস্ক্রিপ্ট
১৯৯৫ সালে ব্রেন্ডান নেটস্কেপ কমিউনিকেশন কর্পোরেশনে তার কর্মজীবন শুরু করেন। কথা ছিল ব্রেন্ডান নেটস্কেপ ন্যাভিগেটরের জন্য স্কিম নামক প্রোগ্রামিং ভাষা নিয়ে কাজ করবেন কিন্তু পরবর্তীতে তাকে সম্পূর্ণ একটি নতুন প্রোগ্রামিং ভাষা তৈরি করার দায়িত্ব দেয়া হয়। কিছুদিনের মধ্যেই ব্রেন্ডান জাভা প্রোগ্রামিং ভাষা র সাথে সাযুজ্য রেখে জাভাস্ক্রিপ্ট নামক একটি নতুন প্রোগ্রামিং ভাষা তৈরি করেন ও তা নেটস্কেপ ন্যাভিগেটর ২.০ বেটা নামক ওয়েব ব্রাউজারে সংযোজন করা হয়। তবে প্রথম তৈরি করা জাভাস্ক্রিপ্টের নাম রাখা হয়েছিলো মোচা। ১৯৯৫ সালের সেপ্টেম্বর মাসে মোচার নাম পরিবর্তন করে রাখা হয় লাইভস্ক্রিপ্ট। লাইভস্ক্রিপ্টের মাত্র কয়েকদিন পরই নাম বদল করে রাখা হয় জাভাস্ক্রিপ্ট। আইচ জাভাস্ক্রিপ্ট নিয়ে তার গবেষণা ও সংস্কার অব্যাহত রাখেন। জাভাস্ক্রিপ্ট নিয়ে কাজ করার সময়ই তিনি স্পাইডারমাংকি নামক জাভাস্ক্রিপ্ট ইঞ্জিন তৈরি করেন যা বর্তমানে মোজিলা ফাউন্ডেশনের তত্ত্বাবধানে রয়েছে।
ইবনে কামাল
শেমসদ্দীন আহমেদ (১৪৬৮-১৫৩৪), যিনি তার ছদ্মনাম ইবনে কামাল বা কেমালপাসাজাদে ("কামাল পাশার পুত্র") নামে বেশি পরিচিত), ছিলেন উসমানীয় সাম্রাজ্যের একজন ইতিহাসবিদ, শাইখুল ইসলাম, আইনজ্ঞ এবং কবি।
ইবনে কামাল উসমানীয় সাম্রাজ্যের রুমেলিয়া প্রদেশের এডির্নের এক বিশিষ্ট সামরিক পরিবারে জন্মগ্রহণ করেন। যুবক বয়সেই তিনি সেনাবাহিনীতে যোগ দেন। পরবর্তীতে, তিনি বিভিন্ন মাদ্রাসায় অধ্যয়ন করেন এবং ১৫১৫ সালে এডির্নের একজন কাদি বা বিচারক হন। মায়ের দিক থেকে তিনি ছিলেন ইরানি। ধীরেধীরে তিনি একজন অত্যন্ত সম্মানিত পণ্ডিত হয়ে ওঠেন এবং উসমানীয় শাসক দ্বিতীয় বায়েজিদ তাকে একটি উসমানীয় ইতিহাস (তেভারিহ-ই আল-ই ওসমান, "দ্য ক্রনিকলস অফ দ্য হাউস অফ ওসমান") লেখার দায়িত্ব দেন। উসমানীয় সুলতান প্রথম সেলিমের শাসনামলে, ১৫১৬ সালে, তিনি আনাতোলিয়ার সামরিক বিচারক হিসাবে নিযুক্ত হন এবং উসমানীয় সেনাবাহিনীর সাথে মিশরে যান। সুলতান সুলাইমানের শাসনামলে তিনি শাইখুল ইসলাম, অর্থাৎ উলামাদের সর্বোচ্চ প্রধান হিসেবে নিযুক্ত হন। মৃত্যুর আগ পর্যন্ত তিনি এই পদে অধিষ্ঠিত ছিলেন।
উসমানীয় শাসনামলে হানাফি মাযহাবের আইন সংগ্রাহকদের মধ্যে ইবনে কামাল ছিলেন অত্যন্ত গুরুত্বপূর্ণ ব্যক্তিত্ব।
কর্ম
তিনি তুর্কি, ফার্সি এবং আরবি ভাষায় প্রায় ২০০টি রচনা লিখেছেন। তার কাজের মধ্যে রয়েছে কুরআনের ব্যাখ্যা, হাদিস, ইসলামী আইন, দর্শন এবং ধর্মতত্ত্ব (কালাম), যুক্তিবিদ্যা, সুফিবাদ, নীতিশাস্ত্র, ইতিহাস, আরবি ও ফারসি ব্যাকরণ, সাহিত্যের উপর বেশ কিছু বই এবং দিওয়ান সম্পর্কিত ছোট একটি কবিতা।
তার সবচেয়ে বিখ্যাত সৃষ্টিকর্ম হচ্ছে ইতিহাস বিষয়ক রচনা তেভারিহ-ই-আল-ই ওসমান "দ্য ক্রনিকলস অব দ্য হাউস অব ওসমান"। এটি উসমানীয়দের শাসনামলের সবচেয়ে মৌলিক এবং গুরুত্বপূর্ণ উৎস হিসেবে বিবেচিত। কারণ বইটি তিনি উসমানীয় সাম্রাজ্যের শাসনামলেই লিখে গেছেন।
একজন ইতিহাসবিদ হিসেবে সর্বাধিক পরিচিত হলেও তিনি একজন মহান পণ্ডিত এবং প্রতিভাবান কবিও ছিলেন। তিনি কুরআনের উপর অসংখ্য পাণ্ডিত্যপূর্ণ ব্যাখ্যা, আইনশাস্ত্র, মুসলিম ধর্মতত্ত্ব এবং দর্শনের উপর গ্রন্থ রচনা করেছেন।  মিশরে থাকাকালীন তিনি মিশরীয় ঐতিহাসিক ইবনে তাগরিবিরদীর রচনাসমুহ আরবি থেকে অনুবাদ করেছেন। তিনি আরবীতেও লিখেছেন। আরবিতে লেখা দাক্কাইক আল-হকাইক "সত্যের সূক্ষ্মতা" তার একটি দার্শনিক কাজ। তার সেরা কাব্যগ্রন্থের মধ্যে রয়েছে নিগারিস্তান "দ্য পিকচার গ্যালারি", যেটি ফার্সি ভাষায়  এবং শেখ সাদির বুস্তান ও গোলেস্তানের আদলে লেখা। এখানে "ইউসুফ ও জুলেখা" কবিতাটি ইউসুফ ও পোটিফারের স্ত্রীর গল্পের পুনরুক্তি; এবং "সংগৃহীত কবিতা", প্রধানত গানের সমন্বয়ে গঠিত।
দর্শন ও ধর্মতত্ত্বে তিনি ছিলেন একজন মাতুরিদি ধর্মতত্ত্ববিদ-দার্শনিক যিনি ইবনে আরাবির কিছু মতামত অনুসরণ করতেন এবং সম্ভবত মোল্লা সদরার কিছু তত্ত্ব গ্রহণ করেছিলেন। তিনি ফিকহের হানাফি মাযহাবের একটি বিখ্যাত ইতিহাসও লিখেছেন যার নাম রিসালা ফি তাবাকাত আল-মুজতাহিদীন "আইনবাদীদের জীবনী সম্পর্কিত গ্রন্থ"।
পাদটীকা
<references group="" responsive="1">
রবিউল ইসলাম
এসকে রবিউল ইসলাম (জন্ম: ২০ অক্টোবর, ১৯৮৬) খুলনা বিভাগের সাতক্ষীরায় জন্মগ্রহণকারী বাংলাদেশের আন্তর্জাতিক ক্রিকেটার। ক্রিকেট খেলায় মূলতঃ ডানহাতি ফাস্ট মিডিয়াম বোলার হিসেবে বাংলাদেশ জাতীয় দলের হয়ে টেস্ট ক্রিকেট খেলে থাকেন। এছাড়াও, তিনি ডানহাতি ব্যাটসম্যানরূপে পরিচিত। ৩ মে, ২০১৩ তারিখে একদিনের আন্তর্জাতিক ক্রিকেটে জিম্বাবুয়ের বিপক্ষে অভিষিক্ত হন তিনি। স্কোরশীটে কখনোবা তিনি তার ডাক নাম শিপলু-রূপে পরিচিতি পান। ঘরোয়া ক্রিকেট লীগে খুলনা বিভাগীয় ক্রিকেট দলের হয়ে প্রথম-শ্রেণীর ক্রিকেটে অংশগ্রহণ করছেন।
খেলোয়াড়ী জীবন
২৭ মে, ২০১০ তারিখে বাংলাদেশ দল ইংল্যান্ড সফরে গেলে লর্ডসে তিনি তার প্রথম টেস্ট অভিষেক ঘটান। ইংল্যান্ড দলের বিপক্ষে অনুষ্ঠিত প্রথম টেস্টে কোন উইকেট লাভে সক্ষমতা দেখাতে পারেননি রবিউল। কিন্তু, তার বোলিংয়ের সহায়তায় একটি রান আউট হয়েছিল। পরের টেস্টের জন্য তাকে দলে নির্বাচিত করা হয়নি।
জিম্বাবুয়ের বিরুদ্ধে জুলাই, ২০১১ সালে অনুষ্ঠিত একমাত্র টেস্টে অংশ নেন। প্রতিপক্ষ দলটি ছয় বছরের স্বেচ্ছা নির্বাসন থেকে টেস্ট ক্রিকেটে ফিরে আসে। অন্যদিকে বাংলাদেশ দলটি চৌদ্দ মাসেরও অধিক সময় কোন টেস্ট খেলেনি। কিন্তু প্রত্যাশা করা হয়েছিল যে, বাংলাদেশ বিজয়ী হবে। কিন্তু এ ধারণা ভুল প্রমাণিত হয়, যখন বাংলাদেশ টেস্টটিতে মাত্র ১৫ রানের ব্যবধানে হেরে যায়। শফিউল ইসলামের সাথে শুরুতেই বোলিং করতে এসে তিনি তিন উইকেট লাভ করেন। হ্যামিল্টন মাসাকাদজাকে ইমরুল কায়েসের ক্যাচে পরিণত করে প্রথম উইকেট শিকার করেন।
অক্টোবরে ওয়েস্ট ইন্ডিজের বিপক্ষে কোচ স্টুয়ার্ট ল তাকে বাদ দেন। প্রত্যাশা করা হয়েছিল যে দুইজন সিম বোলার ও নাজমুল হোসেন, রুবেল হোসেন এবং শাহাদাত হোসেনকে নিয়ে ভাল ফলাফল অর্জিত হবে।
সাফল্যগাঁথা
১৭ এপ্রিল, ২০১৩ তারিখে হারারেতে অনুষ্ঠিত প্রথম টেস্টে জিম্বাবুয়ের বিপক্ষে চমকপ্রদ ক্রীড়ানৈপুণ্য প্রদর্শন করেন। খেলায় বিপক্ষের ১৭ উইকেটের মধ্যে তিনি একাই ৯ উইকেট দখল করেন। তন্মধ্যে, নিজের সেরা বোলিং ছিল ৬/৭১। কিন্তু তার দল পুনরায় হেরে যায়।
দ্বিতীয় টেস্টেও তিনি সফলতা দেখান। প্রথম ইনিংসে অপরাজিত ২৪ রান ও ৫/৮৫ এবং দ্বিতীয় ইনিংসে অপরাজিত ৪ ও ১/৫৩ লাভ করেন। এ নৈপুণ্যের ফলে বাংলাদেশ জিম্বাবুয়েকে ১৪৩ রানের ব্যবধানে পরাভূত করে টেস্ট সিরিজ ১-১ ড্র করে। ফলে তিনি ম্যান অব দ্য সিরিজ পুরস্কারে ভূষিত হন। প্রথম বাংলাদেশী পেস বোলার হিসেবে যে-কোন টেস্ট সিরিজে শতাধিক ওভার বোলিং করার সক্ষমতা দেখান। তার পূর্বে ২০০৩ সালে খালেদ মাহমুদ ৩-টেস্টের সিরিজে পাকিস্তানের বিপক্ষে ৯৯ ওভার বোলিং করেছিলেন।
বেসি লাভ
বেসি লাভ (জন্ম জুয়ানিটা হর্টন; ১০ সেপ্টেম্বর ১৮৯৮ - ২৬ এপ্রিল ১৯৮৬) ছিলেন একজন মার্কিন-ব্রিটিশ অভিনেত্রী। তিনি নির্বাক ও সবাক চলচ্চিত্রের প্রাথমিক সময়ে নিষ্পাপ, তরুণী ও বিনোদন প্রদানকারী প্রধান অভিনেত্রী হিসেবে কাজ করে খ্যাতি অর্জন করেন। নির্বাক চলচ্চিত্র থেকে শুরু করে সবাক চলচ্চিত্র, মঞ্চ, বেতার ও টেলিভিশনে তার কর্মজীবনের ব্যপ্তি ছিল প্রায় আট দশক। তিনি দ্য ব্রডওয়ে মেলডি (১৯২৯) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
অহল্যা চারি
অহল্যা চারি (১৯২১-৩০শে মার্চ ২০১৩) একজন ভারতীয় শিক্ষাবিদ এবং ভারতের মানবসম্পদ উন্নয়ন মন্ত্রকে র(এমএইচআরডি) অধীনে কেন্দ্রীয় বিদ্যালয় সমূহের সংগঠনের প্রথম কমিশনার ছিলেন । ভারতের কেন্দ্রীয় সরকারের কর্মচারীদের সন্তানদের শিক্ষাগত প্রয়োজনে এমএইচআরডির অধীনে স্বায়ত্তশাসিত কেন্দ্র, কেন্দ্রীয় বিদ্যালয় সংস্থার রূপায়ণে অহল্যা চারির ভূমিকা অনস্বীকার্য । শিক্ষাক্ষেত্রে তাঁর অবদানের স্বীকৃতি স্বরূপ ভারত সরকার তাঁকে ১৯৮৩ সালে ভারতের চতুর্থ সর্বোচ্চ অসামরিক সম্মান পদ্মশ্রী দ্বারা ভূষিত করেছিল ।
জীবনী
অহল্যা চারি ১৯২১ সালে ব্রিটিশ বার্মা র রাজধানী রেঙ্গুনে রাজলক্ষ্মী চারি এবং কস্তুরি রাজাগোপাল চারির ঘরে জন্মগ্রহণ করেন; সাত ভাইবোনের মধ্যে অহল্যা ছিলেন সবথেকে বড় । তিনি ব্রিটিশ পাঠ্যক্রমের অধীনে পরিচালিত একটি মেয়েদের কনভেন্ট স্কুলে পড়াশোনা করেছিলেন এবং ১৯৪১ সালে ইংরেজি সাহিত্যে সাম্মানিক সহ রেঙ্গুন বিশ্ববিদ্যালয় থেকে স্নাতক হন। দ্বিতীয় বিশ্বযুদ্ধ তাঁর পরিবারকে বার্মা ছেড়ে চলে যেতে বাধ্য করে এবং পরিবারটি পথে শোয়েবো এবং কলকাতা য় শরণার্থী শিবিরে আশ্রয় নিয়ে অবশেষে বেনারসে এসে স্থিত হয়। বেনারসে স্থায়ী হওয়ার পরে, তিনি বেনারস হিন্দু বিশ্ববিদ্যালয়ে যোগদান করেন ও স্নাতকোত্তর ডিগ্রি অর্জন করেন। ১৯৪৩ সালে তিনি বসন্ত কলেজ ফর উইমেনের অধ্যাপক রূপে কর্মজীবন শুরু করেছিলেন এবং সেখানে তিনি ১০ বছর অধ্যাপনা করেন ।
১৯৫১ সালে, অহল্যা বসন্ত কলেজ থেকে পদত্যাগ করেন এবং দিল্লিতে দিল্লি বিশ্ববিদ্যালয়ের শিক্ষা বিভাগে শিক্ষণ সংক্রান্ত অধিক প্রশিক্ষণের জন্যে যোগদান করেন; এই বিভাগটি পূর্বে কেন্দ্রীয় শিক্ষা সংস্থা (সেন্ট্রাল ইন্স্টিটিউট অফ এডুকেশন বা সি আই ই) নামে পরিচিত ছিল । এই সময়ে, আরও পড়াশুনার জন্য তিনি ফুলব্রাইট বৃত্তি নিয়ে যুক্তরাষ্ট্রে যান এবং সেখানে দুই বছর কাটিয়ে ১৯৫৩ সালে বিভাগের সদস্য হিসাবে সিআইইতে ফিরে আসেন । সরকার যখন কলম্বিয়া বিশ্ববিদ্যালয় থেকে পরামর্শদাতা নিয়োগের মাধ্যমে ইউএসএআইডি-এর সহায়তায় বিদ্যালয়স্তরের-শিক্ষার জন্য একটি শীর্ষস্থানীয় প্রতিষ্ঠান স্থাপনের সিদ্ধান্ত নিয়েছিল, তখন অহল্যাকে এই প্রকল্পে প্রেরণ করা হয় এবং ১৯৬১ সালে জাতীয় শিক্ষা ইনস্টিটিউট (এনআইই) প্রতিষ্ঠার সাথে অহল্যা জড়িত হন ।প্রতিষ্ঠানটি প্রতিষ্ঠার পরে তিনি এডিনবার্গ বিশ্ববিদ্যালয়ে ফলিত ভাষাবিজ্ঞানে (১৯৬১-৬২) এক বছরের জন্য প্রশিক্ষণ নেন। ১৯৬২ সালে ভারতে ফিরে আসার পরে, তিনি এনসিইআরটি-তে পাঠ্যপুস্তক বিভাগের প্রধান হিসাবে নিযুক্ত হন এবং ১৯৬৯ সাল পর্যন্ত তিনি এই চাকরি করেন  । এনসিইআরটি-তে থাকাকালীন তিনি একটি 'রিডিং প্রজেক্ট' চালু করেন এবং শিশুদের পড়ার অভ্যেস গঠন করার জন্যে 'পড়ার-উপকরণ' (রিডিং মেটিরিয়াল) প্রস্তুত করেন। বিদ্যালয়স্তরের পাঠ্যক্রম পুনর্বিন্যাসেও তিনি সহায়ক ভূমিকা পালন করেছিলেন । এনসিইআরটি যখন আজমির, ভোপাল, ভুবনেশ্বর এবং মাইসোরে চারটি আঞ্চলিক শিক্ষা কেন্দ্র চালু করেছিল, তখন তিনি মাইসোর আঞ্চলিক শিক্ষা প্রতিষ্ঠানের অধ্যক্ষ হিসাবে নিযুক্ত হন।
১৯৬০ এর দশকের গোড়ার দিকে, মানবসম্পদ উন্নয়ন মন্ত্রক কেন্দ্রীয় বিদ্যালয়সমূহ প্রতিষ্ঠা করে এবং কেন্দ্রীয় বিদ্যালয় সংস্থা (কেভিএস) এর প্রথম কমিশনার হিসাবে অহল্যাকে নিযুক্ত করা হয়। তিনি ১৯৭৬ সাল পর্যন্ত কেভিএসের সাথে কাজ করেছিলেন; তারপর তিনি বিখ্যাত দার্শনিক জিদ্দু কৃষ্ণমূর্তি র সংস্পর্শে এসেছিলেন এবং বারাণসীর রাজঘাট শিক্ষা কেন্দ্রে কাজ করার জন্য যোগ দিয়েছিলেন। ১৯৮২ সালে কৃষ্ণমূর্তি প্রতিষ্ঠানের (কৃষ্ণমূর্তি ফাউন্ডেশন অফ ইন্ডিয়া বা কেএফআই) একটি বিদ্যালয় দ্য স্কুল এর অধ্যক্ষ হিসাবে মাদ্রাজে (বর্তমানে চেন্নাই) চলে আসেন । এখানে থাকাকালীন তিনি শিক্ষার বাণিজ্যিকীকরণের বিরুদ্ধে কাজ করেছিলেন এবং সরকারের শিক্ষার অধিকার আইন বাস্তবায়ন, সমন্বিত শিক্ষামূলক কর্মসূচি প্রবর্তন এবং উন্মুক্ত বিদ্যালয় ব্যবস্থার সূচনা প্রভৃতি প্রকল্প শুরু করেছিলেন।
অনন্যা কৃষ্ণমূর্তি ফাউন্ডেশন প্রতিষ্ঠানের সাথে তাঁর সংযোগ শেষ অবধি অব্যাহত রেখেছিলেন এবং তথ্য বিনিময়ের জন্য দ্য স্কুলের একটি প্রাক্তনী সঙ্ঘ প্রতিষ্ঠা করেন। তিনি চেন্নাইয়ের বসন্ত বিহারে, যেখানে কৃষ্ণমূর্তি ফাউন্ডেশনের সদর দফতর অবস্থিত, সেখানেই থাকতেন এবং এই ফাউন্ডেশনের ট্রাস্টি হিসাবে কাজ করেছিলেন। তিনি কৃষ্ণমূর্তি স্কুলগুলির পত্রিকা শুরু করেছিলেন এবং এগুলি কয়েক বছর সম্পাদনা করেছিলেন। তাঁর দুটি বইও প্রকাশিত হয়েছিল- ১৯৯৭ সালে রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ দ্বারা থিংকিং টুগেদার(হিন্দি ও ইংরেজি ভাষায়) এবং ২০০১ সালে কেএফআই দ্বারা সিলেকশন অফ দ্য ডিকেডস : অন সেলফ-নলেজ। তিনি 'জ্ঞান এবং অনুশাসন' এর উপর একটি বক্তৃতাও দিয়েছিলেন। ১৯৮৩ সালে ভারত সরকার তাঁকে পদ্মশ্রী নাগরিক সম্মানে ভূষিত করেছিল।
অহল্যা চারি ২০১৩র ৩০শে মার্চ ৯১ বছর বয়সে চেন্নাই য়ের বসন্ত বিহারে শেষ নিঃশ্বাস ত্যাগ করেন।
আবখাজিয়া
আবখাজিয়া জর্জিয়ার অভ্যন্তরে একটি স্বায়ত্বশাসিত সোভিয়েত প্রজাতন্ত্র হিসেবে সোভিয়েত ইউনিয়নের অংশ ছিল। ১৯৯১ সালের আগস্টে এটি জর্জিয়ার অংশ হিসেবে স্বাধীনতা লাভ করে। কিন্তু আবখাজিয়ার মুসলিম (মোট জনসংখ্যার ১৭.৮% ) এবং রুশ (১৪.৩%) সংখ্যালঘু সম্প্রদায় দুইটি এই বন্দোবস্তের পক্ষে ছিল না। প্রতিবেশী স্বায়ত্ত্বশাসিত প্রজাতন্ত্র চেচনিয়ার মুসলিম স্বেচ্ছাসেবকদের সহায়তায় আবখাজিয়ার জর্জিয়া-বিরোধীরা জর্জিয়ার সেনাবাহিনীকে প্রতিহত করতে সক্ষম হয়। তারা আবখাজিয়ার সম্পূর্ণ নিয়ন্ত্রণ হাতে নেয় এবং বলপ্রয়োগের মাধ্যমে আবখাজিয়ায় বসবাসরত সংখ্যাগুরু জর্জীয় জনগোষ্ঠীকে (৪৫%) সেখান থেকে বিতাড়িত করতে সক্ষম হয়। ১৯৯৪ সাল নাগাদ আবখাজিয়াতে জর্জীয় লোক তেমন অবশিষ্ট ছিল না। জর্জিয়া পরাজয় স্বীকার করে এবং আবখাজিয়াকে সম্পূর্ণ স্বায়ত্বশাসন দেয়ার ব্যাপারে আলোচনা শুরু হয়।
বর্তমানে আবখাজিয়া একটি দ্বৈত শাসন চলছে। এখানকার ৮৩% এলাকা রুশ মদদ নিয়ে বিচ্ছিন্নতাবাদী আবখাজ সরকার শাসন করছে; এদের সদর দফতর সুখুমিতে অবস্থিত। উত্তর আবখাজিয়াতে প্রায় ১৭% এলাকায় জর্জীয় সরকারকে প্রতিনিধিত্বকারী একটি প্রাদেশিক সরকার শাসন করছে; এদের সদর দফতর কোদোরি উপত্যকায় অবস্থিত। বর্তমানে অঞ্চলটির ভবিষ্যত নিয়ে জর্জিয়া ও রাশিয়ার মধ্যে দ্বন্দ্ব্ব্ব চলছে।
বাংলাদেশে কয়লা খনন
১৯৬২ সালে জামালগঞ্জে প্রথম কয়লা খনি আবিষ্কারের মধ্য দিয়ে বাংলাদেশের কয়লা খনির সূচনা হয়েছিল। বাংলাদেশের খনিগুলো মূলত কয়লা, গ্রানাইট, প্রাকৃতিক গ্যাস এবং পেট্রোলিয়াম খনির সমন্বয়ে গঠিত।
ইতিহাস
ব্রিটিশ ভারতের পূণঃবিভক্তির সময় থেকে মেঘালয়ের গাড়ো পাহারের কয়লা পূর্ব বাংলায় আসতো এবং এর বাণিজ্য হতো। কয়লা বাণিজ্যের জন্য ভারতের ব্রিটিশ রেল নেটওয়ার্কের সহায়তায় ঢাকায় খনির অফিস খোলা হয়েছিল। ১৯৬১ সালে ইউএন-পাক খনিজ সমীক্ষা প্রকল্প তৎকালীন পূর্ব পাকিস্তানে (আজকের বাংলাদেশ) পাকিস্তানের ভূতাত্ত্বিক জরিপ দ্বারা সমীক্ষা শুরু করে । ১৯৬২ সালের জরিপে জয়পুরহাট জেলা র জামালগঞ্জে ১.০৫ মিলিয়ন টন কয়লা পাওয়া যায়। পরের বৃহত আবিষ্কারটি ১৯৮৫ সালে হয়েছিলো যখন জিওলজিকাল সার্ভে অফ বাংলাদেশ দিনাজপুরে কয়লা আবিষ্কার করেছিল। ১৯৮৯ সালে খালাশপুরে, রংপুর জেলাতে একটি কয়লা ক্ষেত্র আবিষ্কার হয়েছিল এবং আরেকটি ১৯৯৯ সালে দিওপাড়ায় বাংলাদেশের ভূতাত্ত্বিক জরিপ কর্তৃক আবিষ্কৃত হয়েছিলো। বহুজাতিক বিএইচপি বিলিটন ১৯৯৭ সালে ফুলবাড়ী কয়লা ক্ষেত্র আবিষ্কার করে। গ্লোবাল কয়লা ম্যানেজমেন্ট পিএলসি ফুলবাড়ী কয়লা ক্ষেত্রের অনুমোদনের অপেক্ষায় রয়েছে। বাংলাদেশের উত্তর-পশ্চিম অঞ্চলে ভূগর্ভস্থ জলাধারগুলিতে বাংলাদেশের আনুমানিক ২ বিলিয়ন টন কয়লা রয়েছে। পদ্ধতি, প্রযুক্তি এবং সামাজিক পরিণতি সম্পর্কিত উদ্বেগের কারণে বাংলাদেশী কয়লার মজুদ অন্বেষণ অপ্রত্যাশিতভাবে কম। মেঘালয়ে খনিত কয়লা এবং চুনাপাথর বাংলাদেশে পরিবহন করা হয়ে থাকে, এবং এদেশে সিমেন্ট কারখানায় ব্যবহৃত হয়। বাংলাদেশের মোট শক্তি উৎপাদনের দুই শতাংশ কয়লা দ্বারা করা হয়। বাংলাদেশ সরকার ২০২১ সালের মধ্যে বর্তমানের শক্তি উৎপাদন ২ শতাংশ থেকে ৫০ শতাংশে বাড়ানোর পরিকল্পনা করেছে।
বড়পুকুরিয়া কয়লা খনি
বড়পুকুরিয়া কয়লা খনি বড়পুকুরিয়া কয়লা খনন সংস্থা লিমিটেড দ্বারা পরিচালিত। বড়পুকুরিয়া কয়লা খনন সংস্থা লিমিটেড রাষ্ট্রীয় মালিকানাধীন পেট্রোবাংলার একটি সহায়ক সংস্থা। খনিটি দিনাজপুরে অবস্থিত, এটি বাংলাদেশের একমাত্র সক্রিয় খনি। খনিটির নিকটবর্তী স্থানীয়রা তাদের বাড়িতে ক্ষয়ক্ষতির কথা জানিয়েছেন। খনিটির নিকটবর্তী জলাশয়গুলি শুকিয়ে গেছে। জবাবে সরকার খনিটির নিকটবর্তী জমি অধিগ্রহণ করেছে।
২০১৮ সালের জুলাইতে খবর প্রকাশিত হয় ২২৭ বিলিয়ন ডলারেরও বেশি মূল্যের প্রায় ১৪.২ মিলিয়ন টন কয়লা বড়পুকুরিয়া কয়লা খনন সংস্থা লিমিটেডের কর্মকর্তারা জালিয়াতি করেছেন। ঘটনাটি বড়পুকুরিয়া কয়লা কেলেঙ্কারী হিসাবে পরিচিত পায়।
অনুষ্কা মানচন্দা
অনুষ্কা মানচন্দা (জন্মঃ ১১ ফেব্রুয়ারি ১৯৮৪) হচ্ছেন একজন ভারতীয় গায়িকা, মডেল, অভিনেত্রী, সাবেক ভিজে (মিডিয়া ব্যক্তিত্ব)। তিনি মেয়েদের ইন্ডিপপ গ্রুপ 'ভিভা'র সদস্য ছিলেন এবং এর মাধ্যমে তিনি খ্যাতি পেয়েছিলেন। অনুষ্কা আপাতবাস্তব টেলিভিশন অনুষ্ঠান 'ঝলক দিখলাজা'তে অংশ নিয়েছিলেন।
কর্মজীবন
তিনি রোমানিয়ান পপ সিঙ্গার এ্যাকসেন্টএ আই এ্যাম সরি গানে আবির্ভূত হয়েছিলেন। এছাড়াও আরো পশ্চিমা গানে তিনি কণ্ঠ দেওয়া সহ অভিনয় করার সুযোগ পেয়েছেন।
বলিউডে তার একটি সফল কর্মজীবনের ইতিহাস তৈরি হয়ে গিয়েছে; ২০১১ সালের অভিষেক বচ্চন, বিপাশা বসু এবং রানা দগ্‌গুবাটি অভিনীত চলচ্চিত্র দম মারো দম (২০১১) চলচ্চিত্রে তিনি টাইটেল গান গেয়ে বেশ প্রশংসা কুড়ান। গোলমাল ৩ চলচ্চিত্রে আপনা হার দিন এ্যাসে জিও এবং গেম (২০১১) চলচ্চিত্রের ম্যানে ইউ কাভি সোচা না থা গান গেয়ে জনপ্রিয়তা পান। ২০১৩ সালে তিনি ১৯৯১ সালের একটি হিট গানের রিমিক্স গান (কবিতা কৃষ্ণমূর্তির গাওয়া চালবাজ চলচ্চিত্রের গান) না জানে কাহা সে আয়া হে, যেটাতে নীরাজ শ্রীধরও গান। গানটি গেয়ে অনুষ্কা অনেক জনপ্রিয়তা পান। গানটি ২০১৩ সালের হিন্দি চলচ্চিত্র আই, মি অউর ম্যায়তে স্থান পায় যেটাতে জন আব্রাহাম, চিত্রাঙ্গদা সিং এবং প্রাচী দেসাই অভিনয় করেছিলেন।
মুঈনুদ্দীন আহমদ খান
মুঈনুদ্দীন আহমদ খান (১৮ এপ্রিল, ১৯২৬ - ২৮ মার্চ, ২০২১) ছিলেন একজন বাংলাদেশী ইতিহাসবিদ এবং চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতির অধ্যাপক। তিনি সাউদার্ন ইউনিভার্সিটি বাংলাদেশের প্রতিষ্ঠাতা উপাচার্য এবং ইসলামিক ফাউন্ডেশন বাংলাদেশের প্রথম মহাপরিচালক হিসেবে দায়িত্ব পালন করেন।
প্রাথমিক জীবন ও শিক্ষা
মুঈনুদ্দীন আহমদ খান ১৯২৬ সালের ১৮ এপ্রিল চট্টগ্রামের লোহাগাড়া উপজেলার চুনতি গ্রামে জন্মগ্রহণ করেন। ১৯৪৫ সালে তিনি মাদ্রাসা ও ১৯৪৭ সালে উচ্চ মাধ্যমিক পাস করেন। এরপর তিনি ঢাকা বিশ্ববিদ্যালয়ের ইসলামিক স্টাডিজ বিভাগে ভর্তি হন এবং ১৯৫০ সালে স্নাতক ও ১৯৫১ সালে স্নাতকোত্তর সম্পন্ন করেন। পরবর্তীতে তিনি ফুলব্রাইট স্কলারশিপ নিয়ে কানাডার ম্যাকগিল বিশ্ববিদ্যালয়ে পড়াশুনা করতে যান এবং ইসলামের ইতিহাসে মাস্টার্স ডিগ্রি অর্জন করেন। উপমহাদেশের প্রখ্যাত প্রত্নতাত্ত্বিক আহমদ হাসান দানির তত্ত্বাবধানে ঢাকা বিশ্ববিদ্যালয়ের ইতিহাস বিভাগ থেকে তিনি ‘বাংলার সামাজিক আন্দোলন’ বিষয়ে পিএইচডি ডিগ্রি লাভ করেন। পোস্ট গ্রাজুয়েট ফেলোশিপ প্রাপ্ত হয়ে তিনি যুক্তরাষ্ট্রের ক্যালিফোর্নিয়া বিশ্ববিদ্যালয়ের বার্কলি শাখায় ইনস্টিটিউট অব সাউথ এশিয়ান স্টাডিজে রাজনীতি বিজ্ঞান বিষয়ে ‘সেমিনার ইন ফিল্ড ওয়ার্ক কোর্স’ সম্পন্ন করেন। ম্যাকগিল বিশ্ববিদ্যালয়ে অধ্যয়নকালে পাশ্চাত্যের খ্যাতনামা প্রাচ্যবিদ ও কানাডার ম্যাকগিল বিশ্ববিদ্যালয়ের ইসলামিক স্টাডিজ ইনস্টিটিউটের প্রতিষ্ঠাতা উইনফ্রেড ক্যান্টওয়েল স্মিথের (১৯১৬-২০০০) সঙ্গে তার পরিচয় হয় এবং তার সান্নিধ্যে থেকে বহুবিধ বিষয়ে জ্ঞান অর্জন করেন।
কর্মজীবন
খান ১৯৬১ সালে করাচি বিশ্ববিদ্যালয়ের ইসলামের ইতিহাস বিষয়ে প্রভাষক হিসেবে নিয়োগপ্রাপ্ত হন। ১৯৬৬ সালে তিনি সেখান থেকে সহযোগী অধ্যাপক হিসেবে ইসলামাবাদে ইসলামিক রিসার্চ ইনস্টিটিউটে স্থানান্তরিত হন। ১৯৭১ সালে বাংলাদেশ স্বাধীন হবার পরে তিনি দেশে ফিরে আসেন এবং ১৯৭২ সালে চট্টগ্রাম বিশ্ববিদ্যালয়ের ইতিহাস বিভাগে সহযোগী অধ্যাপক পদে যোগ দেন। ১৯৭৩ সালে চট্টগ্রাম বিশ্ববিদ্যালয়ে তিনি ইসলামের ইতিহাস ও সংস্কৃতি বিভাগ প্রতিষ্ঠা করেন এবং প্রতিষ্ঠাতা চেয়ারম্যান হিসেবে ওই বিভাগে যোগদান করেন। ১৯৭৪ সালে তিনি একই বিভাগে প্রফেসর পদে পদোন্নতি পান। তিনি ইসলামিক ফাউন্ডেশন বাংলাদেশের প্রথম মহাপরিচালক হিসেবে দায়িত্ত্ব পালন করেন। ২০০২ সালে চট্টগ্রামে সাউদার্ন ইউনিভার্সিটি অব বাংলাদেশ প্রতিষ্ঠিত হলে তিনি এর প্রতিষ্ঠাতা ভিসি হিসেবে নিয়োগ লাভ করেন। তিনি আন্তর্জাতিক ইসলামী বিশ্ববিদ্যালয় চট্টগ্রামের প্রতিষ্ঠাতা সদস্য ও সিন্ডিকেট মেম্বার হিসেবে দায়িত্ব পালন করেছেন।
মৃত্যু
খান ২০২১ সালের ২৮ মার্চ বার্ধক্যজনিত রোগে আক্রান্ত হয়ে মৃত্যুবরণ করেন।
মনিগ্রাম
মণিগ্রাম ভারতের পশ্চিমবঙ্গ রাজ্যের মুর্শিদাবাদ জেলার জঙ্গীপুর মহকুমার সাগরদিঘি সমষ্টি উন্নয়ন ব্লকের একটি গ্রাম এবং একটি গ্রাম পঞ্চায়েত।
ভূগোল
মনিগ্রাম গ্রাম পঞ্চায়েতের গ্রামগুলি হ'ল: ফুলবাড়ী আরজি বলরামবাটি, বলরামবাটি, ভূমিহার, চাঁদপাড়া, দোগাছি, হরিরামপুর, হাটপাড়া, কান্তনগর, করলা, খেরুর, কিসমতগাদি এবং মণিগ্রাম।
জনসংখ্যার উপাত্ত
ভারতের ২০১১ সালের আদমশুমারি অনুসারে মনিগ্রামের মোট জনসংখ্যা হল ৪,১৬২ জন, যার মধ্যে ২,১২৪ জন (৫১%) পুরুষ এবং ২,০৩৮ জন (৪৯%) মহিলা ছিলেন। ৬ বছরের কম বয়স্ক  জনসংখ্যা ছিল ৫৩৫ জন। মনিগ্রামে সাক্ষর মানুষের সংখ্যা ছিল ২,৩৭৮ জন (৬ বছরেরও বেশি বয়স্ক জনসংখ্যা ৫৫.৫৬%)।
পরিবহন
মণিগ্রাম রেলওয়ে স্টেশনটি বারহরওয়া-আজিমগঞ্জ-কাটোয়া লুপ লাইনে জঙ্গিপুর রোড - আজিমগঞ্জ শাখায় অবস্থিত। এই স্টেশনটি এই এলাকার যোগাযোগের প্রধান কেন্দ্র।
শিক্ষা ব্যবস্থা
সাগরদীঘি শিক্ষক প্রশিক্ষণ কলেজ ২০০৯ সালে মণিগ্রামে প্রতিষ্ঠিত হয়। কল্যাণী বিশ্ববিদ্যালয়ের সাথে যুক্ত এই কলেজে বি. এড এবং ডি এল এড কোর্স প্রদান করা হয়।
মণিগ্রামের করাইয়া উচ্চ বিদ্যালয় ১৯৪৩ সালে মণিগ্রামে প্রতিষ্ঠিত হয়েছিল। এটি ষষ্ঠ থেকে দ্বাদশ শ্রেণি পর্যন্ত একটি বাংলা মাধ্যমের বিদ্যালয়। সাগরদিঘি তাপ বিদ্যুৎ বিদ্যালয়টি ২০০৯ সালে মণিগ্রামে প্রতিষ্ঠিত হয়। এটি বাংলা এবং ইংরেজি মাধ্যমের একটি প্রতিষ্ঠান। এখানে ষষ্ঠ থেকে দ্বাদশ শ্রেণি পর্যন্ত পঠন পাঠনের ব্যবস্থা রয়েছে।
ডন বসকো ইংলিশ মাধ্যমের বিদ্যালয় মনিগ্রাম ২০১৫ সালে মনিগ্রামে প্রতিষ্ঠিত হয়।
ভেনেজুয়েলার তৈলশিল্পের ইতিহাস
ভেনেজুয়েলা পৃথিবীর সর্ববৃহৎ তৈল রপ্তানীকারক দেশসমূহের মধ্য অন্যতম। এখানে বিশ্বের সর্ববৃহৎ অপরিশোধিত তৈল সংরক্ষিত অবস্থায় আছে। ২০১২ সালের তথ্য মোতাবেক আনুমানিক ২৯৬.৫ বিলিয়ন ব্যারেল তৈল রয়েছে যা বিশ্বের মোট তৈল মজুতের ২০%।
২০০৮ সালে অপরিশোধিত তৈল উৎপাদনে ভেনেজুয়েলা ধারাবাহিকভাবে বিশ্বের দশটি সর্বোচ্চ উৎপাদনকারী দেশের মর্যাদা পায়। প্রতিদিন এখান থেকে ২,৩৯৪,০২০ ব্যারেল (৩৮০,৬১৯ কিউবিক মিটার/দিন) তেল উৎপাদন করে যা দেশটিকে বিশ্বের অষ্টম সর্বোচ্চ মোট তৈল রপ্তানীকারক দেশে পরিণত করে। পূর্ববর্তী বছরের সাথে তুলনান্তে ২০১০ সালে আরও ৪০.৪০% অপরিশোধিত তৈল মজুতের বিষয়টি যুক্ত হওয়ায় সৌদি আরবকে পাশ কাটিয়ে বিশ্বের সর্ববৃহৎ মজুত তেলের ভাণ্ডার গড়ে তুলেছে। ভেনেজুয়েলা তেল রপ্তানীকারক দেশগুলোর সংগঠন ওপেকের প্রতিষ্ঠাকালীন সদস্য।
ইতিহাস
ষোড়শ শতাব্দীর শুরুতে স্পেনীয় অধিগ্রহণকারীরা আদিবাসী জনগোষ্ঠীর কাছ থেকে প্রাকৃতিকভাবে বেরিয়ে আসা বিটুমেনকে তাদের জাহাজে ব্যবহারের পাশাপাশি অস্ত্রশস্ত্র রক্ষণাবেক্ষণেও ব্যবহার করতে শুরু করে। ১৫৩৯ সালে ভেনেজুয়েলা থেকে প্রথমবারের মতো পেট্রোলিয়াম জাহাজীকরণের কথা লিখিতভাবে জানা যায়। স্পেনের সম্রাট পঞ্চম চার্লসের পায়ের গোড়ায় ব্যথা নিবারণকল্পে এক ব্যারেল তেল প্রেরণ করা হয়েছিল।
দেশটির প্রধান জ্বালানী তৈলক্ষেত্র জুলিয়া রাজ্যের মারাকাইবো হ্রদ, ভেনেজুয়েলা উপসাগর ও ভেনেজুয়েলার পূর্বাংশে অরিনোকো নদী তীরবর্তী এলাকায় মজুত রয়েছে।
তৈলনীতি প্রণয়ন
১৯৭৩ সালে ভোটের মাধ্যমে ভেনেজুয়েলা তৈলশিল্পকে জাতীয়করণ করে যা ১ জানুয়ারি, ১৯৭৬ তারিখ থেকে কার্যকর হয়। পেত্রোলিওস দে ভেনেজুয়েলা (পিডিভিএসএ) এ শিল্পের দায়িত্ব ভার গ্রহণ করে ও অনেকগুলো হোল্ডিং কোম্পানি এর ছত্রচ্ছায়ায় গড়ে উঠে। পরবর্তী বছরগুলোয় ভেনেজুয়েলা ব্যাপকভাবে অপরিশোধিত কারখানা গড়ে তোলে ও মার্কিন যুক্তরাষ্ট্র এবং ইউরোপেবাজারজাতকরণ ব্যবস্থাপনা পদ্ধতিতে অগ্রসর হয়। ১৯৯০-এর দশকে পিডিভিএসএ সরকারের কাছ থেকে আরও সুবিধা পেয়ে স্বাধীনভাবে চালাতে থাকে ও উন্মুক্ত বাণিজ্যের মাধ্যমে বিদেশী বিনিয়োগের জন্য আমন্ত্রণ জানায়। তবে, ২০০১ সালে হুগো চাভেজ সরকার আইন প্রবর্তন করে বিদেশী বিনিয়োগের ক্ষেত্রে শর্তাদি আরোপ করে।
ধর্মঘট
রাষ্ট্রায়ত্ত্ব তৈল প্রতিষ্ঠান পিডিভিএসএ ডিসেম্বর, ২০০২ থেকে ফেব্রুয়ারি, ২০০৩ সাল পর্যন্ত জাতীয় পর্যায়ে ধর্মঘট আহ্বান করে। তারা রাষ্ট্রপতি চাভেজের পদত্যাগ দাবী করেছিল। পিডিভিএসএ’র ব্যবস্থাপক ও উচ্চ বেতনের অধিকারী দক্ষ কারিগরেরা তৈলক্ষেত্র বন্ধ করে দেয় ও তারা পদত্যাগ করে। পিডিভিএসএ’র যন্ত্রপাতি ও পেট্রোলিয়ামজাত দ্রব্য উৎপাদন এবং পরিশোধন কাজগুলোও বন্ধ করে দেয়ার কথা কিছু প্রতিবেদনে প্রকাশ পায়। এরপর ধীরে ধীরে এ উত্তেজনা থামলে তারা কর্মক্ষেত্রে ফিরে আসেন ও বিকল্প তৈল শ্রমিকদের মাধ্যমে কার্যক্রম শুরু হয়। ধর্মঘটের ফলাফল হিসেবে প্রতিষ্ঠানের শ্রমশক্তির প্রায় ৪০% (প্রায় ১৮,০০০ শ্রমিক) শ্রমিককে কর্তব্যে অবহেলার কারণে বরখাস্ত করা হয়েছিল।
তৈল কূটনীতি
১৯৫০-এর দশকের মাঝামাঝি সময়কাল থেকে শেষদিক পর্যন্ত তৈলের মূল্য ক্রমশঃ নিম্নমূখী হতে থাকে। এ প্রেক্ষিতে ভেনেজুয়েলা, ইরান, সৌদি আরব, ইরাক ও কুয়েতের ন্যায় তৈল উৎপাদনকারী দেশগুলো সেপ্টেম্বর, ১৯৬০ সালে বাগদাদে একত্রিত হয় ও পেট্রোলিয়াম রপ্তানী দেশসমূহের সংগঠন বা ওপেক সংস্থা গঠন করে। এ সংস্থার প্রধান উদ্দেশ্য হচ্ছে সদস্যভূক্ত দেশগুলো একত্রে কাজ করবে ও আন্তর্জাতিক পর্যায়ে তেলের মূল্য স্থিতিশীল রাখবে। আন্তর্জাতিক মানদণ্ডে অতিরিক্ত তৈল উৎপাদন করা থেকে বিরত রাখতে রপ্তানীর অনুপাতও নির্ধারণ করা হয়।
অ্যাসিড নিক্ষেপ
এসিড নিক্ষেপ হল কোনো ব্যক্তিকে উদ্দেশ্য করে এসিড বা এই জাতীয় ক্ষতিকর দাহ্য পদার্থ ছুড়ে মারা। এসিড নিক্ষেপের শিকার হয়ে কেউ কেউ মৃত্যু পর্যন্ত বরণ করেন।
নিক্ষেপের কারণ
বহুবিধ কারণে এসিড নিক্ষেপের ঘটনা ঘটে থাকে; তার মধ্যে রয়েছে:
সরকারি রাঙ্গামাটি মহিলা কলেজ
সরকারি রাঙ্গামাটি মহিলা কলেজ বাংলাদেশের রাঙ্গামাটি জেলার রাঙ্গামাটি সদর উপজেলার অন্তর্গত একটি সরকারি শিক্ষা প্রতিষ্ঠান। ১৯৯৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
বিবরণ
কলেজটি ১৯৯৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ২০১৩ সালে বি.এ(পাস) কোর্স খোলা হয়।  তারিখে কলেজটিকে প্রথম এমপিওভুক্ত করা হয়।
মোস্তাফা কামাল উদ্দীন
মোস্তাফা কামাল উদ্দীন বাংলাদেশ সিভিল সার্ভিসের একজন সাবেক কর্মকর্তা। বর্তমানে তিনি বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পালন করছেন। পূর্বে তিনি স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব হিসেবে দায়িত্ব পালন করেছেন।
প্রারম্ভিক জীবন
মোস্তাফা কামাল উদ্দীন চট্টগ্রাম জেলার আনোয়ারা উপজেলার হাইলধর ইউনিয়নের মালঘর গ্রামে জন্মগ্রহণ করেন। তিনি চট্টগ্রাম কলেজ থেকে প্রাণিবিদ্যা বিষয়ে স্নাতক (সম্মান) ও চট্টগ্রাম বিশ্ববিদ্যালয় থেকে স্নাতকোত্তর (সম্মান) ডিগ্রী অর্জন করেন।
কর্মজীবন
মোস্তাফা কামাল উদ্দীন বাংলাদেশ সিভিল সার্ভিস প্রশাসন ক্যাডারে ১৯৮৪ ব্যাচে যোগদান করেন। ১৯৮৬ সালে সহকারী কমিশনার হিসেবে তিনি সরকারি চাকরিতে যোগদানের পর সরকারের বিভিন্ন স্তরে দায়িত্ব পালন করেন। তিনি মাঠ প্রশাসনে সহকারী কমিশনার (ভূমি), প্রথম শ্রেণীর ম্যাজিস্ট্রেট, সিনিয়র সহকারী কমিশনার, উপজেলা নির্বাহী অফিসার হিসেবে দায়িত্ব পালন করেন। কামাল উদ্দীন বাংলাদেশ শিপিং কর্পোরেশনের নির্বাহী পরিচালক, চট্টগ্রাম সিটি কর্পোরেশনের প্রধান নির্বাহী কর্মকর্তা, তথ্য ও যোগাযোগ প্রযুক্তি অধিদপ্তরের মহাপরিচালক, পরিকল্পনা কমিশনের সদস্য (সচিব) হিসেবে দায়িত্ব পালন করেন। কামাল উদ্দীন ২৫ আগস্ট ২০১৭ সালে স্বরাষ্ট্র মন্ত্রণালয়ের সচিব এবং ১৬ সেপ্টেম্বর ২০১৯ সালে একই মন্ত্রণালয়ে সিনিয়র সচিব পদোন্নতি লাভ করেন। তিনি ১২ জানুয়ারি ২০২২ সালে সরকারি চাকরি থেকে অবসর গ্রহণ করেন।
জোশুয়া মার্শম্যান
জোশুয়া মার্শম্যান (জন্ম-২০ এপ্রিল,১৭৬৮- মৃত্যু- ৬ ডিসেম্বর, ১৮৩৭) ছিলেন ভারতের অবিভক্ত বঙ্গ রাজ্যে একজন খ্রিষ্টান ধর্মপ্রচারক। বিভিন্ন সমাজ সংস্কারমূলক কাজ ও রাজা রামমোহন রায় প্রমুখ বিশিষ্ট ব্যক্তিত্বের সাথে বৈদগ্ধপূর্ণ বিতর্কে অংশগ্রহণকারী হিসেবে তার খ্যাতি আছে।
পরিবার
জোশুয়া মার্শম্যান ১৭৬৮ খ্রিষ্টাব্দের ২০ এপ্রিল ইংল্যান্ডের ওয়েস্টবারি লী-তে জন্মগ্রহণ করেন। তার পারিবারিক ইতিহাস সম্বন্ধে বিশেষ কিছু জানা যায় না, শুধু এই তথ্যটুকু পাওয়া গেছে যে তার কোনো এক পূর্বপুরুষ সম্ভবত অলিভার ক্রমওয়েলের সেনাবাহিনীর একজন অফিসার ছিলেন এবং ইনি ১৬৬০ খ্রিষ্টাব্দে ব্রিটেনে রাজতন্ত্রের পুনঃপ্রতিষ্ঠার পর বিবেক দংশনের কারণে সমস্ত ঐহিক উচ্চাকাংক্ষা ত্যাগ করে স্বদেশের এক গ্রামে অল্প সম্বল নিয়ে শেষ জীবন অতিবাহিত করেন।
তার বাবা জন মার্শম্যান নাবিক ছিলেন এবং ক্যাপ্টেন বণ্ডের নেতৃত্বে কুইবেক অধিকারের যুদ্ধে সামিল হয়েছিলেন। এর কিছুদিন পরেই তিনি ইংল্যাণ্ডে ফিরে এসে ১৭৬৪ খ্রিষ্টাব্দে মারি কুজেনারকে বিয়ে করেন। মারি ছিলেন জন্মসূত্রে ফরাসি, তার পরিবার ফ্রান্সে নান্তেস অনুশাসন রদ হওয়ার পর ইংল্যাণ্ডে আশ্রয় নেন। বিয়ের পর জন উইল্টশায়ার জেলার ওয়েস্টবারি লী-তে তাঁতির কাজ নেন।
এই পেশায় জনের পসার ভালো হয়নি, ফলে তিনি ছেলে জোশুয়াকে গ্রামের স্কুলের বাইরে কোনো উচ্চতর শিক্ষা দিতে পারেননি।
প্রথম জীবন
১৭৯১ খ্রিষ্টাব্দে জোশুয়া ও হ্যানা মার্শম্যানের বিয়ে হয় এবং তারা ১৭৯৪ খ্রিঃ ব্রিস্টল শহরে বসবাস শুরু করেন। সেখানে ব্রোডমীড ব্যাপটিস্ট গির্জার সদস্য হিসেবে জোশুয়া মার্শম্যান ঐ গির্জার অধীনস্থ একটি অবৈতনিক বিদ্যালয়ে শিক্ষকতা শুরু করেন। পাশাপাশি ব্রিস্টল ব্যাপটিস্ট কলেজে তিনি ছাত্র হিসেবেও যোগ দেন।
১৭৯৯ খ্রিঃ ২৭শে মে জোশুয়া, হ্যানা ও তাদের দুই সন্তান পোর্টসমাউথ বন্দর থেকে "ক্রাইটেরিয়ন" নামক জাহাজে চড়ে ভারত অভিমুখে যাত্রা করেন। পথে ফরাসি নৌবাহিনীর তরফ থেকে আক্রমণের সম্ভাবনা থাকলেও তা বাস্তবায়িত হয়নি এবং মার্শম্যান পরিবার ১৩ই অক্টোবর কলকাতার কয়েক মাইল উত্তরে শ্রীরামপুরের ড্যানিশ উপনিবেশে নিরাপদে অবতরণ করেন।
বাইবেল অনুবাদ
তার বিশিষ্ট বন্ধু ও সহকর্মী উইলিয়াম কেরির মতোই মার্শম্যানও একজন মেধাবী ও বিদ্বান ব্যক্তি ছিলেন। মার্শম্যান ও কেরি যুগ্মভাবে বাইবেল গ্রন্থটি অনেকগুলো ভারতীয় ভাষায় অনুবাদ করেন এবং ধ্রুপদী ভারতীয় সাহিত্যের প্রচুর বই ইংরেজিতে অনুবাদ করেন।
এই সময়ে মার্শম্যান বাইবেলের একটি চীনা অনুবাদও সম্পন্ন করেন এবং প্রথম ভারতীয় সংবাদপত্রগুলোর উন্নতিতেও বিশেষ ভূমিকা নেন। শিক্ষাক্ষেত্রে নতুন নতুন পদ্ধতির উদ্ভাবনের একজন উৎসাহী সমর্থক ছিলেন তিনি, এবং স্থানীয় অধিবাসীদের স্কুলে তাদের মাতৃভাষায় শিক্ষাদানের পক্ষে সওয়াল করেছিলেন, যদিও তৎকালীন ব্রিটিশ ঔপনিবেশিক কর্তৃপক্ষের সমর্থন ক্রমশ ইংরেজি ভাষায় শিক্ষাদানের দিকে ঝুঁকছিল।
শ্রীরামপুর কলেজ প্রতিষ্ঠা
১৮১৮ খ্রিঃ ৫ই জুলাই উইলিয়াম কেরি, জোশুয়া মার্শম্যান এবং উইলিয়াম ওয়ার্ড (ধর্মপ্রচারক দলের আরও একজন সদস্য) একটি বিবৃতি প্রকাশ করেন। এই বিবৃতিতে "প্রাচ্য সাহিত্য ও পাশ্চাত্য বিজ্ঞান বিষয়ে এশীয়, খ্রিষ্টান এবং অন্যান্য যুবকদের শিক্ষাদানের জন্য একটি নতুন কলেজ" প্রতিষ্ঠার কথা বলা হয়েছিল। বিবৃতিটির লেখক ছিলেন মার্শম্যান স্বয়ং। এই বিবৃতির উপর ভিত্তি করেই শ্রীরামপুর কলেজ প্রতিষ্ঠিত হয়, যা আজও সক্রিয় আছে।
কলেজে অর্থ সরবরাহ প্রায়ই যথেষ্ট হত না। বিশেষ করে এক সময় কলেজ কর্তৃপক্ষের বিরুদ্ধে অর্থের অপব্যবহারের মিথ্যা অভিযোগ ওঠার ফলে ওয়ার্ডের মধ্যস্থতায় মার্কিন যুক্তরাষ্ট্র থেকে আগত অর্থ সরবরাহ সাময়িকভাবে বন্ধ হয়ে যায়। এই সময়ে কেরি লেখেন, "ডঃ মার্শম্যান আমার মতোই গরীব, আর য়ুরোপে কয়েকজন দুঃস্থ আত্মীয়ের সাহায্যের জন্য ন্যূনতম অর্থ পাঠানোও আমার পক্ষে কঠিন হয়ে পড়ছে। আমি অনেক সম্পত্তির মালিক হতে পারতাম, কিন্তু অন্ন-বস্ত্রের বাইরে সমস্ত কিছুই ধর্মপ্রচারণার কাজে দান করে দিয়েছি, আর ডঃ মার্শম্যানও তাই করেছেন, আর শ্রীযুক্ত ওয়ার্ডও তাই করেছেন।"
কেরির সন্তানদের প্রতিপালন
১৮০০ খ্রিঃ কেরির সাথে মার্শম্যানের প্রথম সাক্ষাতের সময় কেরির চার ছেলের বয়স ছিল ৪, ৭, ১২ ও ১৫ বছর। কেরি তার পুত্রসন্তানদের নিতান্ত অবহেলায় রাখতেন দেখে মার্শম্যান ব্যথিত হন। তারা ছিল অমার্জিত, বিশৃঙ্খল, এমনকি অশিক্ষিত। কেরি যখন তার বাগান পরিচর্যা করতেন, নানা ধর্মপ্রচারণা কাজে ব্যস্ত থাকতেন বা ফোর্ট উইলিয়ামে পড়াতে কলকাতায় যেতেন, তখন মার্শম্যান, তার স্ত্রী হ্যানা ও উইলিয়াম ওয়ার্ড ছেলেগুলির দেখাশোনা করতে থাকেন। তাদের অভিভাবকত্বের সার্থকতার প্রমাণস্বরূপ কেরির চার ছেলের প্রত্যেকেই পরবর্তী জীবনে প্রতিষ্ঠিত হন।
উত্তরাধিকার
জোশুয়ার ছেলে জন ক্লার্ক মার্শম্যান পরবর্তীকালে শ্রীরামপুর কলেজের ধর্মপ্রচারণা কর্মকাণ্ডে বিশিষ্ট ভূমিকা নেন। এছাড়া তিনি আনুষ্ঠানিকভাবে বাংলা ভাষার অনুবাদের কাজেও যুক্ত ছিলেন। তার প্রকাশিত নাগরিক আইনের নির্দেশিকাটি মেকলের কাজের আগে পর্যন্ত ভারতীয় আইনের প্রধান নথি হিসেবে ব্যবহৃত হত। জন ১৮৪২ খ্রিঃ ভারতের ইতিহাসের একটি বইও লিখেছিলেন। তার লেখা বই কেরি, মার্শম্যান অ্যাণ্ড ওয়ার্ড -এ জন মার্শম্যান বলেন যে তার পিতা মৃত্যুকাল অবধি নিজের অর্থের প্রায় চার লক্ষ পাউণ্ড ভারতে ধর্মপ্রচারণা কাজে খরচ করে গিয়েছিলেন।
মৃত্যু
জোশুয়া মার্শম্যান ১৮৩৭ খ্রিষ্টাব্দের ৬ ডিসেম্বর হুগলির শ্রীরামপুরে মারা যান।
গঞ্জাম
গঞ্জাম (Ganjam) ভারতের ওড়িশা রাজ্যের গঞ্জাম জেলার একটি শহর।
আমিনুর রহমান সুলতান
আমিনুর রহমান সুলতান (জন্ম ৩১ ডিসেম্বর ১৯৬৪) একজন কবি ও প্রাবন্ধিক। তিনি বর্তমানে বাংলা একাডেমির ফোকলোর বিভাগের উপ-পরিচালক হিসাবে কর্মরত রয়েছেন।   ফোকলোরে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
গঞ্জাম
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩ মিটার (৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গঞ্জাম শহরের জনসংখ্যা হল ১১,৩১২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে গঞ্জাম এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
জর্জ ক্যাম্পবেল
স্যার জর্জ ক্যাম্পবেল কেসিএসআই (১৮২৪ – ১৫ মে ১৮৭৮) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির পঞ্চম লেফটেন্যান্ট গভর্নর। তিনি স্যার উইলিয়াম গ্রে'র পর ১৮৭১ সাল থেকে ১৮৭৪ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
লগান
লগান (लगान; ) হচ্ছে ২০০১ সালে মুক্তিপ্রাপ্ত একটি হিন্দি চলচ্চিত্র। আশুতোষ গোয়ারিকর এর পরিচালনায় চলচ্চিত্রটিতে আমির খান, গ্রেসি সিং নায়ক-নায়িকার ভূমিকায় অভিনয় করেছিলেন।
কাহিনীইঙ্গিত
ব্রিটিশ ভারতের চম্পারণ এই চলচ্চিত্রের পটভূমি। এক ব্রিটিশ সামরিক ক্যাপ্টেনের ঔদ্ধত্য কীভাবে ক্রিকেট মাঠে খর্ব হয় তা এই ছবিতে দেখান হয়েছে। ব্রিটিশ ভারতের চম্পারণ গ্রামের মানুষ বৃষ্টি হয়নি বলে এক বছর খাজনা দিতে পারেনি। তারা সেনা ক্যাপ্টেন রাসেল নামক এক অহংকারী ব্যক্তিকে এক বছর খাজনা মাফ করার অনুরোধ জানালে সে তাদেরকে ক্রিকেট খেলতে বলে। এও বলে, জিতলে খাজনা মাফ, হারলে তিনগুন খাজনা দিতে হবে। এই খেলায় সম্পূর্ণ অনভিজ্ঞ গ্রামবাসী প্রথমে খেলতে ভয় পেলেও ভুবন রাজি হয়। এ কারণে সবাই সবাই অষন্তুষ্ট হলেও পরে সবাই ভূবনের কথা মনে নেয়। মাঠে কাচরার হেট্ট্রিক, ভূবনের একশ রান ও ইসমাইলের পঞ্চাশ রানে গ্রামের দল জিতে যায়।
ইউক্রেনীয় চলচ্চিত্র একাডেমি
ইউক্রেনীয় চলচ্চিত্র একাডেমি (Українська кіноакадемія) একটি ইউক্রেনীয় চলচ্চিত্রগ্রহণশিল্প ও চলচ্চিত্রনির্মাণ ক্ষেত্রের বিশেষজ্ঞ এবং পেশাদারদের সংগঠন। এটি ২০১৭ সালে আধুনিক ইউক্রেনীয় চলচ্চিত্রকে সমর্থন ও বিকাশের জন্য প্রতিষ্ঠিত হয়েছিল। ২০১৭ সাল থেকে, ইউক্রেনীয় চলচ্চিত্র একাডেমি মর্যাদাপূর্ণ "গোল্ডেন ডিজাইগা ফিল্ম অ্যাওয়ার্ডস" বার্ষিক অনুষ্ঠানের আয়োজন করে আসছে।
প্রতিষ্ঠাতা
একাডেমির সূচনাকারী, স্রষ্টা এবং ব্যবস্থাপক এবং এর পুরস্কার ছিল ওডেসা আন্তর্জাতিক চলচ্চিত্র উৎসব। ২০১৭ সালে, চলচ্চিত্র একাডেমি তৈরির সময়, চলচ্চিত্র একাডেমির সমস্ত নেতৃস্থানীয় পদগুলি ওআইএফএফ পরিচালকদের দ্বারা নেওয়া হয়েছিল: আনা মাচুখ, ওআইএফএফ ফিল্ম মার্কেটের পরিচালক, ইউক্রেনীয় চলচ্চিত্র একাডেমির নির্বাহী পরিচালক হন, ওআইএফএফ পিআর ডিরেক্টর কাতেরিনা জাভেজদিনা হন পিআর ডিরেক্টর, ওআইএফএফ ভিক্টোরিয়া টিগিপকো - চলচ্চিত্র একাডেমির প্রধান পরিচালনা পর্ষদ - সুপারভাইজরি বোর্ডের চেয়ারম্যান। ২০১৮ সাল থেকে, চলচ্চিত্র একাডেমির পিআর ডিরেক্টর হলেন ওআইএফএফ-এর পিআর ডিরেক্টর - তেতিয়ানা ভ্লাসোভা, এবং ২০১৯ সাল থেকে চলচ্চিত্র একাডেমির সমন্বয়কারী - ইয়ারোস্লাভা কিয়াশকো।
ইতিহাস
"'সময় এসেছে আমাদের দেশের নিজস্ব অস্কার করার। শিল্প পুনরুজ্জীবিত হচ্ছে, আমরা আমাদের অভিনেতা, পরিচালক, প্রযোজক - যারা এই জটিল ক্ষেত্রে কাজ করে তাদের প্রচার করতে চাই। এই ঘটনার প্রতি জনসাধারণের দৃষ্টি আকর্ষণ করা জরুরি।' ভিক্টোরিয়া টিগিপকো, ইউক্রেনীয় চলচ্চিত্র একাডেমির সভাপতি এবং ওডেসা আন্তর্জাতিক চলচ্চিত্র উৎসব"
ইউক্রেনীয় চলচ্চিত্র একাডেমি ৮ ফেব্রুয়ারী, ২০১৭-এ একটি সামাজিক অলাভজনক সংগঠন হিসাবে প্রতিষ্ঠিত হয়েছিল, যা একই বছরের ২০ ফেব্রুয়ারি প্রথম জাতীয় চলচ্চিত্র পুরস্কারের অনুষ্ঠান চলাকালীন চলচ্চিত্র একাডেমির প্রতিষ্ঠাতা, স্পনসর এবং অংশীদারদের দ্বারা আয়োজিত একটি সংবাদ সম্মেলনে একাডেমির সম্পর্কে ঘোষণা করা হয়েছিল। ইউক্রেনের স্টেট এজেন্সি ফর সিনেমাটোগ্রাফি এবং জয়েন্ট স্টক কোম্পানি "টাসকমব্যাঙ্ক"-এর সহায়তায় ওডেসা আন্তর্জাতিক চলচ্চিত্র উৎসবের মাধ্যমে ফিল্ম একাডেমির প্রতিষ্ঠা শুরু হয়েছিল। আনা মাচুখ ইউক্রেনীয় চলচ্চিত্র একাডেমির নির্বাহী পরিচালক এবং জাতীয় চলচ্চিত্র পুরস্কারে নিযুক্ত হয়েছেন। ২০ এপ্রিল, প্রথম জাতীয় চলচ্চিত্র পুরস্কার "গোল্ডেন ডিজাইগা" এর পুরস্কার বিতরণী অনুষ্ঠান অনুষ্ঠিত হয়।
অপেক্ষা (১৯৮৭-এর চলচ্চিত্র)
অপেক্ষা ১৯৮৭ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটি রচনা ও পরিচালনা করেছেন দিলীপ বিশ্বাস এবং প্রযোজনা করেছেন গায়েত্রী বিশ্বাস। গীতি চিত্রকথার ব্যানারে ছবিটি পরিবেশিত হয়। এতে প্রধান চরিত্রে অভিনয় করেন আলমগীর, শাবানা, জাফর ইকবাল, সুচরিতা প্রমুখ।
ছবিটি ১২তম জাতীয় চলচ্চিত্র পুরস্কারে চারটি শাখায় পুরস্কার লাভ করে। আলমগীর শ্রেষ্ঠ অভিনেতা বিভাগে, শাবানা শ্রেষ্ঠ অভিনেত্রী বিভাগে, দিলীপ বিশ্বাস শ্রেষ্ঠ চিত্রনাট্যকার বিভাগে এবং আমিনুল ইসলাম মিন্টু শ্রেষ্ঠ চিত্রসম্পাদক বিভাগে পুরস্কার লাভ করেন।
সঙ্গীত
অপেক্ষা চলচ্চিত্রের সুর ও সঙ্গীত পরিচালনা করেছেন সত্য সাহা। গানে কণ্ঠ দিয়েছেন সাবিনা ইয়াসমিন ও এন্ড্রু কিশোর।
অথুল্য রবি
অথুল্য রবি একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করে থাকেন। কাধাল কান কাট্টুধে (২০১৭) চলচ্চিত্রের মাধ্যমে অভিষেকের পর অথুল্য ভিজেড দুরাই'র ইয়েমালি (২০১৮) এবং সমুথিরাকানী'র নাডোডিগল ২ (২০১৯)।
মনোরঞ্জন সিকদার
মনোরঞ্জন সিকদার পাকিস্তানের প্রাদেশিক মন্ত্রীসভার প্রাক্তন স্বাস্থ্যমন্ত্রী এবং বিদ্যোৎসাহী ব্যক্তি।
প্রাথমিক ও শিক্ষা জীবন
বরিশাল বি.এম. কলেজ হতে ১৯৩৯ সালে ডিষ্টিংশনসহ স্নাতক এবং বরিশাল আইন কলেজ হতে ১৯৪১ সালে এল. এলবি. ডিগ্রি লাভ করেন। মনোরঞ্জন সিকদার শিক্ষক হিসেবে তাঁর কর্মজীবন শুরু করেন এবং, বাউফল আদর্শ উচ্চ বালিকা বিদ্যালয়, বাউফল উচ্চ ইংরেজি বিদ্যালয়ে সহকারী শিক্ষক এবং কালিশুরি উচ্চ বিদ্যালয় এর প্রধান শিক্ষক ছিলেন।
রাজনীতি
মনোরঞ্জন সিকদার রাজনীতিতেও অবদান রেখেছেন এবং বরিশাল জেলা কাউন্সিলের ও মাইনরিটি বোর্ডের সদস্য হোন। ১৯৪৫ সনে তিনি পূর্ব পাকিস্তান প্রাদেশিক পরিষদের সদস্য নির্বাচিত হন। পরবর্তীতে তিনি দলীয় হুইপের পদপ্রাপ্ত হোন। ১৯৫৬ সালে তিনি প্রাদেশিক মন্ত্রীসভায় স্বাস্থ্যমন্ত্রী হিসেবে যোগদান করেন। মন্ত্রীত্ব শেষে তিনি বরিশাল জেলা আদালতে আইন ব্যবসায় যোগ দেন। তিনি এ অঞ্চলে শিক্ষা বিস্তারে বিশিষ্ট দায়িত্ব পালন করেছেন। বাউফল আদর্শ উচ্চ বিদ্যালয়, কর্পুরকাঠী ডি.সি.এম.ই. স্কুল, রাজনগর মাইনর স্কুল, তিনি প্রতিষ্ঠা করেন। কর্পূরকাঠীর এই স্কুলকে বর্তমান সময়ে মাধ্যমিক বিদ্যালয়ে রূপান্তরিত করা হয়েছে। এলাকায় একজন নাট্যকার হিসেবেও তার খ্যাতি ছিল প্রচুর।
সোলভা সাল
সোলভা সাল (सोलवाँ साल) হচ্ছে ১৯৫৮ সালে মুক্তিপ্রাপ্ত একটি হিন্দি চলচ্চিত্র। রাজ খোসলার পরিচালনায় চলচ্চিত্রটিতে নায়ক-নায়িকা ছিলেন দেব আনন্দ এবং ওয়াহিদা রহমান।
রাঙ্গামাটি সরকারি কলেজ
রাঙ্গামাটি সরকারি কলেজ বাংলাদেশের রাঙ্গামাটি জেলার রাঙ্গামাটি সদর উপজেলার অন্তর্গত একটি সরকারি শিক্ষা প্রতিষ্ঠান। ১৯৬৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
বিবরণ
কলেজটি ১৯৬৫ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৬ সালে বি.এ(পাস) কোর্স ও ২০০৬ সালে স্নাতক শ্রেনী খোলা হয়।
ভারত জাতীয় অনূর্ধ্ব-১৯ নারী ক্রিকেট দল
২০২২এর শেষ দিকে, দলটি নিজেদের প্রথম ম্যাচ নিউজিল্যান্ডের সাথে খেলেছিল। ৫ ডিসেম্বর ২০২২-এ, ভারতের ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য স্কোয়াড ঘোষিত হয়।
বর্তমান দল
২০২৩ বিশ্বকাপের জন্য দল:
নাজলা সিএমসি, শিখা যোগেশ কুমার ও শোভাদণ্ডী যশশ্রীকে স্টান্ডবাই খেলোয়াড় হিসেবে দলে রাখা হয়।
অসমীয়া চলচ্চিত্র
অসমীয়া চলচ্চিত্র বা অহমীয়া চলচ্চিত্র বলতে সাধারণত অসমীয়া ভাষায় নির্মিত চলচ্চিত্রকে বুঝায়। কিন্তু কখনো কখনো আবার অসমীয়া চলচ্চিত্র বলতে অসম রাজ্যে নির্মিত অন্য ভাষার চলচ্চিত্র যেমন কার্বি ভাষা ও বডো ভাষার চলচ্চিত্রকেও বুঝায়। অর্থাৎ অসমীয়া চলচ্চিত্র বলতে অসম রাজ্যের চলচ্চিত্রও বুঝায়।
অসমের প্রথম চলচ্চিত্রটি নির্মাণ করেন জ্যোতিপ্রসাদ আগরওয়ালা ১৯৩৫ সালে যেটির নাম ছিল জয়মতী । জয়মতী ছবিটির মাধ্যমেই অসমের চলচ্চিত্র জগৎ্ যাত্রা শুরুকরে । সেইথেকে অনেক উত্থান-পতনের পর অহমীয়া চলচ্চিত্র আজকের রূপধারণ করেছে। বর্তমানে এখানে প্রচুর পরিমাণে সমান্তরাল ধারার ছবির নির্মাণ হয়। ড. ভবেন্দ্ৰ নাথ শইকীয়া, জাহ্নু বড়ুয়াদের মত পরিচালকরা সমান্তরাল ধারার ছবি নির্মাণে সিদ্ধহস্ত । অসমীয়া চলচ্চিত্রের ইতিহাস পুরনো এবং রাষ্ট্রীয় স্তরের অনেকগুলি পুরস্কার পেলেও আন্তর্রাষ্ট্রীয় স্তরে অসমীয়া চলচ্চিত্র কোনো প্রভাব বিস্তার করতে পারেনি। বর্তমানে অসমীয়া চলচ্চিত্র অনেক সমস্যায় জর্জরিত, এর প্রধান কারণ হিন্দি ছবির প্রভব ।
ঘন্টাপাদা
ঘণ্টাপাদা (Ghantapada) ভারতের ওড়িশা রাজ্যের অনুগুল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ঘণ্টাপাদা শহরের জনসংখ্যা হল ১৫,৫৮৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ঘণ্টাপাদা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ছাং-ও ৭
ছাং-ও ৭ একটি পূর্ব-পরিকল্পিত স্বয়ংক্রিয় যন্ত্রচালিত (রোবটচালিত) চীনা চন্দ্রানুসন্ধান অভিযান (মহাকাশযান), যেটিকে ২০২৪ সালে চাঁদের দক্ষিণ মেরুকে লক্ষ্য করে উৎক্ষেপণের প্রত্যাশা করা হচ্ছে। পূর্বসূরীগুলির মতো ছাং-ও ৭ মহাকাশযানটিকেও চীনের চন্দ্রদেবী ছাং-ও-র নামে নামকরণ করা হয়েছে। অভিযানটিতে একটি আবর্তক যান, একটি অনুপ্রচার কৃত্রিম উপগ্রহ, একটি অবতরক যান, একটি পরিভ্রামক যান ও একটি ক্ষুদ্র লম্ফমান এষণী অন্তর্ভুক্ত করা হয়েছে।
সামগ্রিক দৃশ্য
চীনা চন্দ্র অভিযান কর্মসূচিটিকে ক্রমবর্ধমান প্রযুক্তিগত উন্নতির চারটি দশায় ভাগ করে নকশা করা হয়েছে। প্রথম দশাটির উদ্দেশ্য ছিল কেবলমাত্র চান্দ্র কক্ষপথে পৌঁছানো, যে কাজটি ২০০৭ সালে ছাং-ও ১ ও ২০১০ সালে ছাং-ও ২ অভিযান দুইটি সমাপ্ত করে। দ্বিতীয় দশার উদ্দেশ্য ছিল চাঁদে অবতরণ করা ও চন্দ্রপৃষ্ঠে পরিভ্রমণ করা, যে কাজটি ২০১৩ সালে ছাং-ও ৩ ও ২০১৯ সালে ছাং-ও ৪ অভিযান দুইটি সম্পন্ন করে (ছাং-ও ৪-এর পরিভ্রামক যানটি ২০২২ সালের শুরু পর্যন্ত সক্রিয় আছে)। তৃতীয় দশাটির উদ্দেশ্য চাঁদের ভূ-নিকটস্থ পার্শ্ব থেকে চান্দ্র নমুনা সংগ্রহ করে পৃথিবীতে প্রত্যানয়ন করা, যেটি ২০২০/২০২১ সালে ছাং-ও ৫ অভিযানটি সম্পন্ন করেছে এবং ভবিষ্যতে ছাং-ও ৬ অভিযানটিও একই কাজে নিয়োজিত হবে। চতুর্থ দশার উদ্দেশ্য হল চাঁদের দক্ষিণ মেরুতে একটি স্বয়ংক্রিয় যন্ত্রচালিত গবেষণা কেন্দ্র প্রতিষ্ঠা করা। ছাং-ও কর্মসূচিটির সামগ্রিক উদ্দেশ্য হল ২০৩০-এর দশকে একটি মানব চালকবাহী মহাকাশযানের অবতরণ সহজ করা এবং সম্ভব হলে চাঁদের দক্ষিণ মেরুর কাছে একটি ঘাঁটি স্থাপন করা।
উৎক্ষেপণ
ছাং-ও ৭ মহাকাশযানটিকে ২০২৪ সালে একটি দীর্ঘ অভিযাত্রা ৫ ধরনের রকেটের দ্বারা হাইনান দ্বীপের ওয়েনছাং কৃত্রিম উপগ্রহ উৎক্ষেপণ কেন্দ্র থেকে উৎক্ষেপণ করার পরিকল্পনা আছে।
১১ পদাতিক ডিভিশন (বাংলাদেশ)
১১ পদাতিক ডিভিশন হচ্ছে বাংলাদেশ সেনাবাহিনীর একটি দল। রাজশাহী বিভাগের একমাত্র পদাতিক ডিভিশন। এর প্রধান কার্যালয় বগুড়া জেলার বগুড়া সেনানিবাসে অবস্থিত।
বর্তমান জিওসি
১১ পদাতিক ডিভিশনের জিওসি ও এরিয়া কমান্ডার হচ্ছেন মেজর জেনারেল এ কে এম নাজমুল হাসান, এনডিসি।
আরও দেখুন
বাংলাদেশ সেনাবাহিনীর পদাতিক ডিভিশনের তালিকা
অতুল সমরসেকরা
মৈতিপাজে অতুল রোহিত সমরসেকরা (අතුල සමරසේකර; জন্ম: ৫ আগস্ট, ১৯৬১) গল এলাকায় জন্মগ্রহণকারী শ্রীলঙ্কান সাবেক আন্তর্জাতিক ক্রিকেটার ও কোচ। বর্তমানে তিনি অস্ট্রেলিয়ায় কোচের দায়িত্ব পালন করছেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৪ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ‘বিগ স্যাম’ ডাকনামে পরিচিত অতুল সমরসেকরা।
ব্রড ফ্রন্ট(উরুগুয়ে)
ব্রড ফ্রন্ট (Broad Front) উরুগুয়ের একটি রাজনৈতিক দল। এই দল বাম ঘরাণার রাজনীতি করে। এই দলের নীতি সমাজতন্ত্রী-গণতন্ত্র। এই দল থেকে ২০০৫ সালে তাব্রে ভাযকেজ রাষ্ট্রপতি হন। ২০১০ সালেও এই দল থেকেই জসে মুজিতো জয়ী হন।
অতুল সমরসেকরা
প্রথম-শ্রেণীর ক্রিকেট
গলের মাহিন্দ কলেজে পড়াশুনো করেন। সেখানে থাকাকালেই ক্রিকেটের সাথে ওতপ্রোতভাবে জড়িয়ে পড়েন। ১৯৮১ সালে বার্ষিকাকারে রিচমন্ড-মাহিন্দ ক্রিকেট এনকাউন্টারে কলেজ ক্রিকেট একাদশেরর অধিনায়কত্ব করেন। এরপর কলম্বো ক্রিকেট ক্লাবে যোগদানের পর থেকে দলের নিয়মিত খেলোয়াড় হিসেবে খেলতে থাকেন।
১৯৮২-৮৩ মৌসুম থেকে ১৯৯৪-৯৫ মৌসুম পর্যন্ত অতুল সমরসেকরা’র প্রথম-শ্রেণীর খেলোয়াড়ী জীবন চলমান ছিল।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও ঊনচল্লিশটি ওডিআইয়ে অংশগ্রহণ করেছেন অতুল সমরসেকরা। ২৫ আগস্ট, ১৯৮৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৯১ তারিখে সিয়ালকোটে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
১৯৮৩ সালে সোয়ানসীতে পাকিস্তানের বিপক্ষে ক্রিকেট বিশ্বকাপ খেলার মাধ্যমে ওডিআইয়ে অভিষেক ঘটে অতুল সমরসেকরা’র। নিজস্ব প্রথম একদিনের আন্তর্জাতিকে শূন্য রানে বিদেয় নিয়েছিলেন তিনি। এর ৫ বছর পর আগস্ট, ১৯৮৮ সালে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক হয় তার। টেস্ট অভিষেক পর্বও এর ব্যতিক্রম ছিল না। প্রথম ইনিংসে কোন রান সংগ্রহ করা বাদেই প্যাভিলিয়নের পথে পা বাড়ান। তবে, দ্বিতীয় ইনিংসে ৫৭ রানের দর্শনীয় অর্ধ-শতরানের ইনিংস খেলেন। এ ইনিংসে বেশ কয়েকটি বাউন্ডারির মার ছিল। এছাড়াও, দুই উইকেট ও দুইটি ক্যাচ তালুবন্দী করেছিলেন। খেলায় ৩ উইকেট পান তিনি। ঐ টেস্টে তার দল ৭ উইকেটে পরাভূত হয়েছিল।
১৯৮৩ ও ১৯৯২ সালের ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন অতুল সমরসেকরা। তন্মধ্যে, ১৯৯২ সালের ক্রিকেট বিশ্বকাপে স্মরণীয় খেলা উপস্থাপন করেছিলেন। জিম্বাবুয়ের বিপক্ষে ঝড়োগতিতে ৭৫ রান তুলেন। এ পর্যায়ে তিনি ৩১ বলে অর্ধ-শতরান করেন। ফলশ্রুতিতে, ওডিআইয়ের ইতিহাসে প্রথমবারের মতো তিন শতাধিক রানের জয়ের লক্ষ্যমাত্রা সফলতার সাথে অতিক্রম করে তার দল।
খেলার ধরন
মারমুখী ভঙ্গীমায় আক্রমণধর্মী উদ্বোধনী ব্যাটসম্যানের ভূমিকায় অবতীর্ণ হতেন। আকর্ষণীয় শারীরিক গড়নের অধিকারী ছিলেন। মিডিয়াম-পেস বোলিংয়ের তুলনায় ব্যাট হাতে নিয়ে শক্তিশালী স্ট্রোকের ফুলঝুড়ি ছোটাতেন। তবে, আন্তর্জাতিক ক্রীড়াঙ্গনে যাত্রাটি মোটেই সুবিধের হয়নি। যখনই ভাবা হয় যে, বোলারদের উপর নিয়ন্ত্রণ নিয়েছেন ও দলের রানের প্রয়োজন তখনই তিনি বিদেয় নিতেন। আক্রমণধর্মী ব্যাটিংয়ের কারণে দর্শকদের মনোরঞ্জন করতে পারতেন। ফিল্ডিংয়ের সীমাবদ্ধতার সুযোগ নিয়ে শুরুরদিকের অন্যতম উদ্বোধনী ব্যাটসম্যান হিসেবে বল শূন্যে ফেলে সফলতার সাথে রান সংগ্রহের প্রবণতায় সমর্থ ছিলেন তিনি। কিন্তু, নিজেকে কখনো দলের নিয়মিত খেলোয়াড়ে পরিণত করতে পারেননি।
দীর্ঘদেহের অধিকারী অতুল সমরসেকরা আগ্রাসী ব্যাটসম্যান ছিলেন। বল হাতে নিয়েও সাফল্য লাভ করেন। তবে, আন্তর্জাতিকে অঙ্গনে তেমন কোন প্রভাব ফেলতে পারেননি। ফলে, জাতীয় দলে তার অংশগ্রহণ সীমিত পর্যায়ের ছিল।
অবসর
১৯৯৪ সালে আন্তর্জাতিক ক্রিকেট থেকে অবসর গ্রহণের পর বাংলাদেশে পেশাদারী পর্যায়ে ক্রিকেট খেলার সিদ্ধান্ত নেন। বর্তমানে তরুণ ক্রিকেটারদেরকে ব্যাটিং ও বোলিং কৌশল শেখাচ্ছেন। জ্যেষ্ঠ ভ্রাতা অনূঢ়া সামারাসেকেরা শ্রীলঙ্কায় প্রথম-শ্রেণীর ক্রিকেট খেলায় অংশ নিয়েছিলেন।
বর্তমানে তিনি মেলবোর্নের শহরতলী এলাকায় হ্যাম্পটন পার্কে বসবাস করছেন। ব্যক্তিগত জীবনে বিবাহিত অতুল সমরসেকরা থিলানী নাম্নী এক রমণীর পাণিগ্রহণ করেন। তাদের সংসারে শিখি ও শেঠ নামীয় দুই পুত্র এবং সিনাই নাম্নী এক কন্যা রয়েছে।
বৃহত্তর হায়দ্রাবাদের বিভিন্ন নগরাঞ্চলগুলির ব্যুৎপত্তি
বৃহত্তর হায়দ্রাবাদের বিভিন্ন নগরাঞ্চলগুলির ৪০০ বছরেরও পুরনো কুতুব শাহী রাজবংশের সময় থেকেই একটি অনন্য মৌখিক ইতিহাস রয়েছে এবং তাদের নামকরণ করা হয়েছে বিভিন্ন লোক এবং জিনিসগুলির নামানুসারে। কিছু কিছু স্থানের নামে একটি জনপ্রিয় বাসভবন বা কাঠামোর নাম নামকরণ করা হয়েছে (যেমন ফালকনুমা, কোটি, লাল দরজা ইত্যাদি) আবার বহু স্থানের নাম বিভিন্ন ব্যক্তিত্বদের নামে নামকরণ করা হয়েছে। বৃহত্তর হায়দ্রাবাদের বিভিন্ন নগরাঞ্চলগুলির নামগুলি শহরের প্রধান দুইটি ভাষা তেলুগু ভাষা ও উর্দুতে রয়েছে। নিম্নে রয়েছে হায়দ্রাবাদের বিভিন্ন স্থানীয় অঞ্চল, পাড়া এবং রাস্তাগুলির একটি তালিকা এবং তাদের ব্যুৎপত্তি সম্পর্কিত তথ্য।
মিথুন (দ্ব্যর্থতা নিরসন)
মিথুন (ইংরেজি: Gemini), যার অর্থ যমজ। এটি হতে পারে:
শামস আল-দীন আবু আব্দুল্লাহ আল-খালিলী
thumb|আল খালিলীর সংকলিত একটি সারণী যেখানে বিভিন্ন দ্রাঘিমাংশ এবং অক্ষাংশ থেকে কিবলার দিকনির্দেশ দেখায়। শামস আল-দীন আবু আব্দুল্লাহ মুহাম্মদ ইবনে মুহাম্মদ আল খলিলী (شمس الدين عبد الله محمد بن محمد الخليلي; ১৩২০–১৩৮০) মামলুক-যুগের সিরীয় জ্যোতির্বিদ ছিলেন। তিনি জ্যোতির্বিদ্যায় ব্যবহারের জন্য অনেকগুলো সারণী প্রণয়ন করেছেন। তিনি তার জীবনের বেশিরভাগ সময় দামেস্কের উমাইয়া মসজিদে ধর্মীয় সময়রক্ষক (মুওয়াক্কিত) হিসেবে কাজ করেছেন। তার জীবনী সম্পর্কে বেশি তথ্য জানা যায়নি।
কর্ম
আল-খালিলী তার প্রণীত দুটি গাণিতিক সারণীর জন্য বিখ্যাত, উভয়েই প্রায় ৩০,০০০ ভুক্তি আছে। আল-খালিলি দামেস্ক শহরের জন্য প্রণীত ভুক্তিগুলো ছাড়াও তিনি খ্যাতিমান মিশরীয় মুসলিম জ্যোতির্বিদ ইবনে ইউনূসের সমস্ত ভুক্তিগুলো সারণীবদ্ধ করেছেন। তিনি তাঁর বিভিন্ন সহায়ক ফাংশনের 'সার্বজনীন সারণী'-এর ১৩,০০০ ভুক্তি গণনা করেছেন, যা তাকে কোনও নির্দিষ্ট অক্ষাংশের জন্য গোলাকার জ্যোতির্বিদ্যার মানক সমস্যার সমাধান তৈরিতে সহায়তা করে। এগুলো ছাড়াও তিনি একটি ৩,০০০ ভুক্তির টেবিল তৈরি করেছেন, যাতে চতুর্দশ শতাব্দীর সকল মুসলিম দেশগুলোর সকল অক্ষাংশ এবং দ্রাঘিমাংশের জন্য মক্কা নগরীর (কিবলা) দিকনির্দেশ করে। কিবলার দিকনির্দেশনা সম্পর্কে জ্ঞান থাকা ইসলামে অপরিহার্য কারণ মুসলমানরা মক্কার দিকে মুখ করে নামাজ আদায় করে। আল-খালিলীর সারণীগুলোতে দেওয়া মানগুলি তিন বা চার দশমিক অঙ্ক পর্যন্ত নির্ভুল হিসেবে নিরূপিত হয়েছে। আল-খলিলী তাঁর প্রতিটি ভুক্তি গণনা কীভাবে ঠিক করেছন সে সম্পর্কে এখনো অবধি জানা যায়নি।
মানি লন্ডারিং
থাম্ব|মুদ্রা পাচার সম্পর্কিত একটি ইলাস্ট্রেশন মানি লন্ডারিং বা অর্থশোধন হল একটি অবৈধ অর্থনৈতিক কার্যক্রম। যে প্রক্রিয়ার মাধ্যমে অবৈধ সম্পদের উৎস গোপন করার উদ্দেশ্যে সেই সম্পদের আংশিক বা পূর্ণ অংশ রুপান্তর বা এমন কোন বৈধ জায়গায় বিনিয়োগ করা হয় যাতে করে সেই বিনিয়োগকৃত সম্পদ থেকে অর্জিত আয় বৈধ বলে মনে হয়, তাকে মানি লন্ডারিং বলা হয়। অনেক ক্ষেত্রে ব্যাংকের সক্রিয় সহায়তায় মানি লন্ডারিং কার্যক্রম চলে। মানি লন্ডারিং একটি ফৌজদারী অপরাধ।
সাধারণত, এক খাতের টাকা আরেক খাতে নিয়ে, সেই টাকা আবার আরেক খাতে নিতে নিতে বিষয়টি এমন দাড়ায় যে মূল উৎস খুঁজে পাওয়াই মুশকিল হয়ে যায়। ফলে আইনের লোকজনের পক্ষে অবৈধ উৎসটি খুঁজে পাওয়া সম্ভব হয় না। এরকম করার কারণ হল এ অর্থের মালিক ঐ টাকা খরচ করতে পারে না। কারণ, সেক্ষেত্রে সে আইনের হাতে ধরা পড়ে যেতে পারে। সাধারণত: মাদকদ্রব্য কারবারী, অসৎ রাজনৈতিক নেতা বা সরকারী আমলারা এরকম পন্থার আশ্রয় নেয়।
সংজ্ঞা
অর্থশোধন (মানি লন্ডারিং) এবং অর্থ পাচার (মানি স্মাগলিং) দুটো এক বিষয় নয়। মানি লন্ডারিং শব্দটি দ্বারা সাধারণভাবে অর্থ পাচার উদ্ধৃত করা হলেও, তা মূলত পাচার হওয়া অর্থ অবৈধ উপায়ে বৈধ দেখানোর একটি প্রক্রিয়া। মানি লন্ডারিং এর শব্দগত অর্থ বের করতে গেলে খুব সহজ এর মানে দাঁড়ায় "অর্থ পরিষ্কার করা"। আরেকটু ভেঙে বললে, ইংরেজি 'মানি' শব্দের অর্থ টাকা, আর 'লন্ডারিং' শব্দের অর্থ পরিষ্কার করা। যদিও পারিভাষিক অর্থে এর একটা ভিন্ন মানে রয়েছে যা হল, কোন অপরাধমূলক কার্যক্রম হতে উপার্জিত অবৈধ টাকা বৈধ করার প্রক্রিয়ার আরেক নাম মানি লন্ডারিং। এই প্রক্রিয়ায় অবৈধ বা কালো অর্থের উৎস গোপন করে বেআইনি কোন লেনদেন চক্রের মাধ্যমে বৈধ করা বা স্বচ্ছতা দান করার একটি প্রক্রিয়া।